ET Euroopa Liidu Teataja C 259/3

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2004/C 259/03)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOMISJONI MÄÄRUS (EMÜ) nr 2081/92

“BASILICO GENOVESE”

EÜT IT/00194/17.4.2001

KPN ( X ) KGT ( )

Käesolev kokkuvõte on koostatud teavitamise eesmärgil. Põhjalikumat teavet eelkõige asjaomaste kaitstud päritolunimetuste või kaitstud geograafiliste tähiste hulka kuuluvate toodete tootjate kohta on võimalik saada riiklikest või Euroopa Komisjoni talituste spetsifikaatidest. (1)

1. Liikmesriigi pädev asutus:

Nimi : Ministero delle Politiche Agricole e Forestali Aadress : Via XX Settembre, 20 – 00187 ROMA Tel. : (39-06) 481 99 68 Faks : (39-06) 42 01 31 26 e-mail : qualita@politicheagricole.it

2. Taotlejate rühm:

2.1 : Nimi : Comitato Promotore D.O.P. Basilico Genovese 2.2 : Aadress : Via Gropallo n.10/5 I-16122 Genova, Tel. (39-10) 876272 2.3 : Koosseis : Tootjad/töötleja (x) muu ( )

3. Toote liik klass: 1.6 – värsked puu- ja köögiviljad.

4. Spetsifikaat:

(Artikli 4 lõikes 2 sätestatud nõuete kokkuvõte)

4.1 Nimi:: “Basilico Genovese”.

4.2 Kirjeldus:: Värske terviklik taim liigist “Ocimum basilicum L.”, algupärasest ökotüübist ja sordist.

Taime peamised omadused

pikkus keskmisest väga pikani, laialiulatuv või silindriline kuju,

lehestiku tihedus klassifitseeritav keskmiselt tihedana (keskmine-madal, keskmine, keskmine-kõrge),

elliptilise kujuga lehed,

servade muhklikkus ja lõiked puuduvad/väga nõrgad või nõrgad,

lehe pind lame või kumer,

piparmündilõhna täielik puudumine,

tugev ja iseloomulik lõhn.

4.3 Geograafiline ala:: “Basilico Genovese” kasvatamiseks mõeldud geograafiline ala hõlmab vaid Liguuria regiooni Türreni mereäärseid nõlvu. Töötlemine peab toimuma samas piirkonnas, mis garanteerib võimaluse kindlaks määrata ja kontrollida päritolu, säilitades kergesti kahjustuva toote iseloomulikud kvaliteediomadused.

4.4 Päritolutõend:: Basiilikut kasvatatakse ammustest aegadest eelkõige kui ilutaime ning selleks, et eraldada raviomadustega ekstrakti. Võeti kasutusele roomlaste poolt, kes omistasid sellele raviomadusi.

Oma tänapäevase tuntuse võlgneb ta pigem kasutusele kulinaarias kui oma raviomadustele, mida omistavad talle loodusravi ja rahvaravi.

Kasutatakse peamiselt pesto genovese's, mis on tüüpiline Itaalia toode, pärit Liguuriast ning tuntud üle maailma. Pesto genovese valmistamisnõuded näevad ette, et koostisosad purustatakse marmornõus selleks ette nähtud puust, marmorist või klaasist tampnuiaga.

Pesto genovese põhikomponendiks on basiilik, mis pärineb traditsiooniliselt Liguuria regiooni Türreeni mere äärsetelt nõlvadelt, ning milles avalduvad valmistamiseks nõutavad organoleptilised omadused nagu piparmündilõhna täielik puudumine, väga intensiivne ning meeldiv aroom.

1864. aastast pärinev kokaraamat näeb ette genova basiiliku kasutamise mõnedes retseptides, mis annab tunnistust selle toote igapäevasest kasutamisest. 1883. aastal Jacini poolt teostatud agraarne uuring näitab, et Liguuria rannikul oli basiiliku kasvatamine juurdunud, kasutades selleks väikeseid kasvuhooneid, et rahuldada järjest kasvavat nõudlust selle sordi järele. Ajalooliselt piirdus algne tootmispiirkond Genova ümbrusega, olles niimoodi turule lähemal ning tuues kaasa järjest suureneva nõudluse ning sellega seoses ka tootmispiirkonna laienemise.

Toote jälgitavus on garanteeritud tänu asjaolule, et “Basilico Genovese” kasvatajad peavad end registreerima vastavas kasvatajate registris, mida haldab ja täiendab kontrolliasutus. Lisaks sellele peavad kasvatajad teatama igal aastal kolmkümmend päeva enne külvi kasutatava pindala, kasutatavate seemnete sordi ja maksimaalse kimbu või buketi suuruse, mida loodetakse saavutada.

Kasvatajad peavad lisaks sellele teatama järgneva aasta 31. jaanuariks reaalselt toodetud ja turustatud kogused.

4.5 Valmistamismeetod:: “Basilico Genovese” saamiseks kasutatavad seemned peavad kuuluma liiki Ocinum Basilicum L. ning peavad omama omadusi, mida on kirjeldatud punktis 4.2 Kirjeldus. Külviks on sobilik vaid kohalik tüpoloogia. “Basilico Genovese” kasvatus võib toimuda nii kaitstud keskkonnas, seda juhul, kui on tagatud piisav õhuvahetus, kui ka avamaal.

Kaitstud keskkonnas võib kasvatus toimuda nii platvormil kui ka maapinnal.

Keelatud on “Basilico Genovese” tootmine algupärast pinnast mittesisaldavatel substraatidel.

Keelatud on pinnase desinfitseerimiseks kasutada metüülbromiidi.

Kogu aasta ulatuses lubatud tootmismahud

— kaitstud keskkonnas 7 000 taime/m2/aastas,

— avamaal 2 000 taime/m2/aastas;

— kaitstud keskkonnas 10 kg/m2/aastas,

— avamaal 8 kg/m2/aastas.

4.6 Seos piirkonnaga:: Liguuria sisemaa pinnast ja kliimat iseloomustab basiiliku kasvatusele soodne mikrokliima, tulenedes abiootiliste (pinnas, temperatuur, vesi, valgus, tuul) ja biootiliste faktorite (loomsed ja taimsed organismid) erilisest kombinatsioonist ja vastastikusest mõjust, mis avaldub vaid selles piirkonnas. Maapinna omadused tingivad kasvatamisvõimaluste piiratust, seetõttu on basiiliku kasvatamiseks lubatud pinnase loodusliku vormi osaline muutmine tingitud erilisest korjamistehnikast, mis näeb ette, et korjamise käigus ei tohi taimi kahjustada. Pinnase kohendamine on kasvatuses oluline tegur, kuna see võib lahendada drenaažiprobleeme avaldamata samas mõju lõpp-produktile. Igapäevane temperatuuri vaheldumine mõjutab otseselt külvivalikut (termoperioodilisus), samuti nagu vee hulk ja kvaliteet, valgus ja tuul. Liguuria territooriumi asukoht soodustab selle liigi kasvatamist, kuna tema peatelg asetseb maapinnal mööda paralleele, ja istandused on pikka aega avatud päikesevalgusele, ka talvel, ning nende lõuna suunas paiknemine pakub kaitset külmade põhjatuulte eest ning omab positiivset temperatuuri reguleerivat mõju mere poolt.

Liguurias kasvatatav basiilik on ainulaadne ja kordumatu segu territooriumist, keskkonnast ja kultuurist. Just Liguuria klimaatilised tingimused, mida iseloomustavad tugev päikesevalgus ka talveperioodil, temperatuur, mis harva langeb alla 10° C ning pidev mõõduka õhu vool merelt, on need mis ühtlaselt sulanduvad pinnase keemiliste ning füüsikaliste omadustega ning põlluharijate tehniliste teadmiste ja traditsioonidega, mistõttu luuakse lõpp-produkt, mille lõhnaomadused ei sarnane teistes piirkondades toodetud basiiliku omadega. Kuigi Liguuria kliima sarnaneb Lõuna-Lazio ja Campania omaga ja pinnas, milles basiilik kasvab, on sama mis Lõuna-Piemontes, on Piemontes siiski valitsevaks kontinentaalne kliima ning Kesk-Itaalia pinnase pedobioloogiline kooslus erinev Liguuria omast.

Seega on kliima ja pinnase kooslus liguuria põllumehe kultuuriga ainulaadne ja kordumatu. Piemontes ja teistes Liguuriaga sarnanevates piirkondades kasvatatud basiilikut iseloomustab piparmündilõhn ning lõunapiirkondades kasvatatud taimed on tunduvalt vähemnõudlikud. Võrreldes Liguurias kasvatatud basiiliku taimi teistes piirkondades kasvatatutega, selgub, et Liguuria taimedes sisalduv eeterlik õli on erinev teiste piirkondade taimede omast. Erinev on eeterliku õli koostis erinevate ainete poolest, mis võimaldavad toota täiesti erinevat aroomi. Selgelt on võimalik eristada kogu oma kasvutsükli jooksul Liguurias kasvanud basiilikut muus keskkonnas kasvanutest. Arvestades suuremates kogustes sisalduvaid aineid ja neid, mille sisaldus ka väikestes kogustes võib mõjutada basiiliku lehe lõpparoomi, on võimalik väga selgelt eristada Liguurias kasvanud basiilikut muude piirkondade omast. “Basilico Genovese” aroomi iseloomulikkuse ning kvaliteediomaduste puhul ei saa kõrvale jätta Liguurias asuvat tootmispiirkonda. Basiilik on Liguuria üks esinduslikumaid ja tüüpilisemaid põllukultuure ning traditsionaalse kokakunsti sümbol.

“Basilico Genovese” omadused, nagu piparmündilõhna täielik puudumine, intensiivne ja meeldiv aroom ning eriliselt õrn lehtede värv, on tingitud Liguuria territooriumi erilistest pedobioloogilistest tingimustest. Pedobioloogilised tingimused, päikesekiirgus ühendatud eriliselt maheda kliimaga, milles oluline osa on mereõhul, on need, mis määravad kasvatuspiirkonna eripära. Selles piirkonnas on välja arenenud eriline tehniline suutlikkus, mis garanteerib püsivalt kõrge kvaliteedistandardi.

Kuigi basiilik on riiklikul ja rahvusvahelisel tasandil “väikekultuur”, on ta piirkondlikul tasandil oluliseks sissetulekuallikaks mitmetele põllumajandusettevõtetele, kes tegelevad selle kasvatamisega aastaringselt kasvuhoonetes ja suveperioodil avamaal. Juba eelmise sajandi kahekümnendatel ja kolmekümnendatel aastatel toimusid Finale Ligures rahvusvahelised aiandusmessid ja -näitused, kus kõige hinnatumad olid kogu regiooni kasvuhoonetes kasvatatud esikviljad, nende hulgas ka basiilik. Nende kultuuride tähtsusest piirkondlikule majandusele annavad tunnistust tänapäevani säilinud Itaalia põllumajanduse aastaraamatud ja muud dokumendid, mis kirjeldasid kõnealuse kultuuriga seonduvat üksikasjalikult ja elavalt. Basiilik esindab ka tänapäeval olulist osa Liguuria põllumajanduslikust tegelikkusest ning kultuurist. “Basilico Genovese” on ainulaadne ja kordumatu segu territooriumist, keskkonnast ja kultuurist.

4.7 Kontrolliasutus::

Nimi : Camere di Commercio Industria Artigianato ed Agricoltura di Genova, Savona, Imperia e La Spezia. Aadress : Via Garibaldi n.4, I -16124 Genova.

4.8 Märgistus:: Basiilik, mida turustatakse värskelt, peab olema pakendatud kimbuna, mille taimedel on minimaalselt kaks paari ja maksimaalselt neli paari lehti. Kimp koosneb kolmest kuni kümnest tihedast juurtega taimest ja on pakendatud toiduainetele mõeldud paberisse märgistusega D.O.P. ning on eraldi seotud. Suuremamõõtmelised kimbud moodustavad buketi, kuhu kuulub 10 kimbule vastav arv taimi.

Basiilik, mis on mõeldud käsitsi või tööstuslikult töötlemiseks, koosneb terviklikest taimedest, millel on maksimaalselt 4 paari lehti.

Pakendid peavad olema materjalist, mis on kooskõlas kehtivate normidega ning kandma D.O.P. logo ja täielikku firmamärgistust.

4.9 Riiklikud nõuded:: -

(1) Euroopa Komisjon – põllumajanduse peadirektoraat – põllumajandustoodete kvaliteedipoliitika osakond – B-1049, Brüssel.